དཔལ་ལྡན་ཚོགས་གཞོན་མཆོག་གིས་མན་ཌི་ས་གནས་སུ་ཉིན་གཉིས་རིང་གི་འཕགས་བོད་འབྲེལ་མཐུད་ཚོགས་པའི་ཚོགས་ཆེན་གྱི་མཛད་སྒོར་ཕེབས་པ་དང་བསྟུན།མན་ཌི་ས་གནས་བོད་མི་རྣམས་ནས་རེ་སྐུལ་ཞུས་པ་བཞིན་ཕྱི་ཚེས་༦ཉིན་གྱི་སྔ་དྲོ་ཆུ་ཚོད་༩།༣༠ཙམ་ལ་དམིགས་བསལ་མཇལ་འཕྲད་ཀྱིས་ས་གནས་ནང་གི་དཀའ་ངལ་སེལ་ཕྱོགས་ཐད་ལམ་སྟོན་བཀའ་སློབ་གནང་བ་མ་ཟད།དོགས་དྲི་ཁག་ལ་ལན་འདེབས་གསལ་བཤད་གནང་ཡོད།དེ་རྗེས་མན་ཌི་ས་འཐུས་ཚོགས་གཙོ་དང་།ས་གནས་རང་དབང་བདེན་པའི་ཚོགས་གཙོ་དང་ལྷན་ཧི་མཱ་ཅལ་མངའ་སྡེའི་གློག་ཤུགས་བློན་ཆེན་སྐུ་ཞབས་ཨ་ནིལ་ཤར་མ་མཆོག་དང་།ཁོང་གི་ཡབ་རྒྱ་གར་དབུས་གཞུང་གི་བློན་ཆེན་ཟུར་པ་མཆོག་དང་མཇལ་འཕྲད་གནང་སྟེ་ས་གནས་ནང་གི་དཀའ་ངལ་རྣམས་སྙན་སེང་ཞུས་གནང་ཡོད།དཔལ་ལྡན་ཚོགས་གཞོན་མཆོག་མན་ཌི་ས་གནས་སུ་འབྱོར་སྐབས་མན་ཌི་ས་གནས་འགོ་འཛིན་དང་།ས་འཐུས་ཚོགས་གཙོ་བཅས་ཀྱིས་སྣེ་ལེན་གཟབ་རྒྱས་གནང་བ་བཅས།།